		Zalakaros Város Önkormányzata


		8749 Zalakaros, Gyógyfürdő tér 1.
Telefon: 93/340-100, Fax: 340-531
		E-mail: hivatal@zalakaros.hu		


AJÁNLATTÉTELI FELHÍVÁS

„Óvodai játszóudvar, közterületi játszóterek fejlesztése” - Magyar Falu pályázat műszaki ellenőri feladatok ellátása tárgyában


1. Ajánlatkérő neve, címe: 	Zalakaros Város Önkormányzata 
(8749 Zalakaros, Gyógyfürdő tér 1.)

2. Ajánlatkérés típusa: 	Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti beszerzés

3. Ajánlatkérés tárgya:
	
Zalakaros Város Önkormányzata Magyar Falu Program keretében - Óvodai játszóudvar közterületi játszóterek fejlesztése 2022. MFP-OJKJF/2022 - pályázatán támogatásban részesült.
Jelen felhívásra a beruházáshoz kapcsolódó műszaki ellenőrzési feladatok ellátása tárgyában kerül sor.
A Projekt támogatásának intenzitása 100 %, megvalósítási helyszíne 8749 Zalakaros, Liget u. 37/B. (816/2 HRSZ) óvodai játszótér.
Óvodai játszóudvar kültéri játszóeszközeinek cseréje, és telepítése az előterjesztés melléklete szerinti műszaki tartalommal valósul meg támogatási szerződés alapján.

4. A projekt rövid műszak tartalma: 

A pályázat keretein belül a következő játékok kerülnek elhelyezésre:
-20.02.101 Trambulin „Circus Simplex” - trambulin
-R5005 Big Train - vonat
-G700 Butterfly – pillangó játék
A fenti kültéri játékok elhelyezése és telepítése nem engedélyköteles építési tevékenység.
Részletes műszaki leírás a mellékletben található.

5. A beruházás helyszíne, tervezett időtartama, becsült költsége:

A beruházás helyszíne: 8749 Zalakaros, Liget u. 37/B. (816/2 HRSZ) óvodai játszótér
Kivitelezés tervezett kezdő időpontja: 2022. október 3.
Kivitelezés tervezett befejezési időpontja: 2023. február 28.
A projekt becsült költsége bruttó 5.795.632 Ft 

6. Megbízott feladatai:

a) Műszaki ellenőri feladatok a kivitelezés megkezdése előtt:

1. Megbízott közreműködik a projekt kivitelezés ajánlatételi eljárása előkészítésében, a beérkezett ajánlatok szalmai áttanulmányozásában, hiánypótlások kezelésben,  
2. Együttműködik az önkormányzat műszaki lebonyolítójával.





b) Műszaki ellenőri feladatok a kivitelezés időtartama alatt:

1. Megbízott a munkaterületi átadás-átvételi eljárás lefolytatásában közreműködik 
2. A kivitelezési munkák során a műszaki ellenőrzési feladatok ellátása, a benyújtott számlák ellenőrzése, kifizetésre vonatkozó javaslat megtétele. 
3. A kivitelezési munka rendszeres, de legalább heti egyszeri ellenőrzése, különös tekintettel az eltakarásra kerülő munkarészekre a 191/2009. (IX. 15.) kormányrendelet alapján. Az építési és a felmérési naplók folyamatos figyelemmel kísérése, szükséges bejegyzések és ellenjegyzések megtétele. 
4. Megbízott ellenőrzi a beépítésre kerülő anyagok és berendezések minőségi bizonylatait, megfelelőségi igazolását a 275/2013 (VII. 16.) kormányrendelet alapján, észrevételeiről Megbízót tájékoztatja. 
5. Figyelemmel kíséri a szerződés szerinti teljesítési határidőket valamint a szerződésben meghatározott minőség teljesítését. 
6. Megbízott felelős azért, hogy hogy az építmény rendeltetésszerű és biztonságos használatához szükséges járulékos építmények, tereprendezési stb. munkálatok az építménnyel együtt valósuljanak meg.
7. Feladata, hogy az építési napló a hatósági ellenőrzések és eljárások során az építésügyi és építésfelügyeleti hatóság rendelkezésére álljon.
8. Megbízott feladatát képezi az építmény kitűzése helyességének, szükség esetén a geotechnikai, környezetvédelmi és egyéb felmérések, vizsgálatok megtörténtének ellenőrzése.
9. Az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet 21. § - a szerinti feladatellátás.
10. Megbízott a kivitelezés során felmerülő esetleges módosításokat, a tervtől eltérő megoldásokat megbízóval előzetesen egyezteti. 
11. A kivitelezés során a beruházásban résztvevő vállalkozó észrevételeinek, javaslatainak felülvizsgálata, Megbízóval való egyeztetése.
12. A felmerülő módosítási igényeket – azok költséghatásának vizsgálatával – köteles a Megbízóval előzetesen jóváhagyatni. Műszaki változások Közreműködő Szervezet felé történő bejelentéséhez a műszaki indoklások, alátámasztó dokumentáció elkészítése a releváns útmutató előírásainak megfelelően.
13. A megvalósítás során a Megbízó érdekében jár el, közvetíti Megbízó igényét a Vállalkozó felé, közreműködik az esetlegesen felmerülő építési akadályok elhárításában. 
14. A kivitelezés munkák függvényében helyszíni kooperációs értekezlet megtartása. A felmerült és megoldásra váró feladatok emlékeztetőben történő rögzítése, megoldásokra javaslattétel a határidő és a felelős személy megnevezésével. 
15. Megbízó kérésére írásbeli jelentések készítése a kivitelezés menetéről, minden fontosabb probléma megjelölésével és a megoldásra tett javaslattal. 
16. Részteljesítés során az elvégzett munkák elszámolni kívánt mennyiségének helyességének ellenőrzése. A számlák alaki és tartalmi felülvizsgálata, igazolásuk és átadásuk Megbízó részére. 

c) Műszaki ellenőri feladatok műszaki átadás-átvételi eljárás előkészítése és lefolytatása vonatkozásában:

1. Kivitelező készre jelentése alapján a műszaki átadás-átvételi eljárás előkészítése és lefolytatása. 
2. A műszaki átadás-átvételi eljárás alapjául szolgáló átadási dokumentációk felülvizsgálata, esetleges hiányok pótoltatása, Megbízó és Üzemeltető részére történő átadása. 
3. A Megbízott a műszaki átadás-átvételi eljárással teljesít, de térítés nélkül köteles a bejáráson megállapított hibák és hiányosságok kijavítása, illetve pótlása ügyében eljárni. 
4. Megbízott a használatbavételi engedélyezési eljárás során közreműködik, az eljárás során feltárt hiányosságok pótlása érdekében a megfelelő intézkedéseket megteszi.
5. A műszaki ellenőrzés során a beruházással kapcsolatban felmerült jogvitás ügyek előkészítése, az előkészített iratok Megbízó által kért határidőre történő biztosítása. Peres eljárás esetén Megbízó szakértőként, vagy tanúként történő segítése külön díjazás nélkül. 




d) Műszaki ellenőri feladatok projekt zárást követően:

Megbízott az éves szavatossági bejárást lefolytatja külön díjazás nélkül, a bejáráson felvett hibák és hiányosságok megszüntetésére irányulóan a Vállalkozó felé intézkedik. Ellenőrzi a javítási munkák elvégzését. Az éves szavatossági igény leteltével Megbízott feladata megszűnik. 


e) Nem képezi Megbízott feladatát:

Módosítások, vagy pótmunkák elrendelése, nyilatkozattétel Megbízó nevében, határidők, részhatáridők módosítása, vállalkozói követelések elfogadása, jóváhagyása, műszaki követelmények, elfogadott technológiák módosítása.

7. Kizáró okok: 

Az eljárásban nem lehet ajánlattevő, aki 
- végelszámolás alatt áll, vagy vonatkozásában csődeljárás elrendeléséről szóló végzést közzétettek, vagy az ellene indított felszámolási eljárást jogerősen elrendelték;
- tevékenységét felfüggesztette, vagy akinek tevékenységét felfüggesztették;
- egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha a megfizetésre halasztást kapott.

Igazolási mód: 
Az ajánlattevőnek ajánlatában nyilatkoznia kell a kizáró okok fenn nem állásáról.

8. Alkalmassági feltételek: 

Pénzügyi és gazdasági szempontból alkalmatlan az ajánlattevő, ha nem rendelkezik:  
éves szinten olyan felelősségbiztosítási szerződéssel, amely legalább évi 15 millió Forint értékű, és káreseményenként legalább 1,5 millió Ft összeghatárig fedezetet biztosít a műszaki ellenőri tevékenysége körében okozott károkra. 
 
Igazolási mód: 
Az ajánlattevőnek az ajánlathoz csatolnia kell az érvényben lévő felelősségbiztosítási kötvényének egyszerű másolatát.  
 
9. Szakmai szempontból alkalmatlan az ajánlattevő, ha nem rendelkezik: 
 
· műszaki ellenőri jogosultsággal, ME-E Magasépítési szakterület műszaki ellenőrzése vagy ME-M Mélyépítési munkák és mélyépítési műtárgyak építésének műszaki ellenőrzése,
· legalább egy fő magasépítő vagy mélyépítő technikus / építész vagy építőmérnök végzettségű, minimum 5 év szakmai tapasztalattal rendelkező szakemberrel.
Igazolási mód:
· a kamarai nyilvántartási szám megadása szükséges az ajánlati űrlapon,
· a szakemberek megnevezése, képzettsége és gyakorlati ideje ismertetése az ajánlati űrlapon.

10. Elszámolás, ajánlati kötöttség, bírálati szempont:

Megbízott a kivitelezés során egy végszámla kiállítására jogosult, a teljesítésigazolás elfogadását követően, a pénzügyi teljesítés banki átutalással történik utófinanszírozással. 

Ajánlati kötöttség időtartama: az ajánlat beadási határidejétől számított 30 nap.

Ajánlatok elbírálásának szempontja: a legalacsonyabb összegű ajánlat.

11. Pályázat benyújtása

Pályázat beadási határideje: 2022.07.18. 11.00 óra
Pályázat bontásának időpontja: 2022.07.18. 11.00 óra
Pályázat bontásának helye: Zalakarosi Közös Önkormányzati Hivatal, 8749 Zalakaros, Gyógyfürdő tér. 1. I. emelet tárgyaló 

A Pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. A pályázaton részt vehet minden jogi- és természetes személy. Az ajánlatok felbontásánál az ajánlattevők, valamint az általuk meghívott személyek lehetnek jelen.

A pályázatokat ”Óvodai játszóudvar közterületi játszóterek fejlesztése 2022.- Műszaki ellenőrzés” jeligére, zárt borítékban a Zalakarosi Közös Önkormányzati Hivatal titkársága (Zalakaros, Gyógyfürdő tér 1.) címére kell eljuttatni. A borítékon kérjük feltüntetni: 2022.07.18. 11.00 óráig nem bontható fel. 
A pályázat elektronikus úton is benyújtható azzal, hogy annak egyidejűleg meg kell érkezni a tuzemeltetes@zalakaros.hu  és a menedzser@zalakaros.hu   címekre. Az e-mail tárgyában kérjük feltüntetni: „Óvodai játszóudvar közterületi játszóterek fejlesztése 2022.- Műszaki ellenőrzés –2022.07.18. 11.00 óráig nem nyitható meg.

12. A pályázati eljárásra vonatkozóan további információ szerezhető: 

Zalakarosi Közös Önkormányzati Hivatalban Illés Gabriella projektmenedzsernél a 93/340-100/125 mellék vagy a menedzser@zalakaros.hu címen, Bognár Ottó Péter településstratégiai referensnél ügyfélfogadási időben a tuzemeltetes@zalakaros.hu címen, vagy a 93/340-100/125 mellék telefonszámon. Jogkérdésben Dr. Szentgyörgyvölgyi Eszter jegyzőnél a jegyzo@zalakaros.hu címen 

13. Egyéb kikötések:

Zalakaros Város Önkormányzata a pályázati kiírást az ajánlatok benyújtására meghatározott időpontig indokolás nélkül visszavonhatja

Kérjük a mellékelt ajánlati minta használatát.



Zalakaros, 2022. június 28. 



 Novák Ferenc
  polgármester
Ajánlati minta
Ajánlatkérő:
Zalakaros Város Önkormányzata
8749 Zalakaros, Gyógyfürdő tér 1.
Adószám: 15734336-2-20


AJÁNLAT

Tárgya: „Óvodai játszóudvar, közterületi játszóterek fejlesztése 2022. MFP-OJKJF/2022” pályázat műszaki ellenőrzési feladatok ellátása


Ajánlattevő:
	Név:
	

	Székhely:
	

	Telephely:
	

	Adószám:
	

	Képviselő neve:
	

	Elérhetőség:
	



Műszaki ellenőri jogosultság igazolása
	Kamarai nyilvántartási szám:
	



A szerződés teljesítésében részt vevő személy
	Neve:
	

	Képzettsége:
	

	Tapasztalata:
	

	Neve:
	

	Képzettsége:
	

	Tapasztalata:
	



Ajánlati ár:

	Nettó
	 Ft

	Áfa
	 Ft

	Bruttó
	 Ft



	Ajánlat érvényessége (naptári napban):
	


Ajánlattevő nyilatkozik az alábbiakról:
- ajánlattevő nem áll végelszámolás alatt, csődeljárás elrendeléséről szóló végzést ajánlattevővel szemben nem tettek közzé, ellenne nem rendeltek el jogerős felszámolási eljárást;
- tevékenységét nem függesztette fel, 
- tevékenységét nem függesztették fel;
- egy évnél régebben lejárt adó-, vámfizetési vagy társadalombiztosítási járulékfizetési kötelezettsége – melyre megfizetésre halasztást nem kapott – nincs. 
Az ajánlat benyújtásával kijelentjük, hogy amennyiben nyertesnek nyilvánítanak bennünket, akkor a szerződést megkötjük, és a szerződést teljesítjük az ajánlati felhívásban és az ajánlatunkban részletezettek szerint.
Melléklet: 
1. Az ajánlattevő érvényben lévő felelősségbiztosítási kötvényének egyszerű másolata 

Kelt:
	
	cégszerű aláírás

